CELEX: 
Language: lv
Date: 2020-10-28 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz meža references līmeņiem, kas dalībvalstīm jāpiemēro 2021.–2025. gada periodā, groza Eiropas Parlamenta un Padomes Regulas (ES) 2018/841 IV pielikumu

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Svarīgs elements Savienības centienos kopējās siltumnīcefekta gāzu (SEG) emisijas līdz 2030. gadam samazināt vismaz par 40 % ir 2018. gada 30. maijā pieņemtā Eiropas Parlamenta un Padomes Regula (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES
                  1
               . 
            
            
               Ar Regulu (ES) 2018/841 Savienības klimata rīcībpolitikā 2021.–2030. gada periodā pirmo reizi ir integrētas mežsaimniecībā un citos zemes izmantošanas sektoros radušās emisijas un piesaistījumi. Tas nozīmē, ka dalībvalstīm ir jānodrošina, ka siltumnīcefekta gāzu emisijas, kuras radušās zemes izmantošanā, zemes izmantošanas maiņā un mežsaimniecībā, tiek līdzsvarotas ar vismaz līdzvērtīgu uzskaitītu CO₂ piesaisti no atmosfēras. 
            
            
               Regulā (ES) 2018/841 ir noteikti noteikumi par to emisiju un piesaistījumu uzskaiti, kas rodas dalībvalstu teritorijās Regulas (ES) 2018/841 2. pantā minētajās zemes uzskaites kategorijās. Konkrētāk, Regulas (ES) 2018/841 8. pantā ir noteikti noteikumi par emisiju un piesaistījumu uzskaiti zemes uzskaites kategorijā “apsaimniekota meža zeme”. Pirmkārt, tajā ir noteikti noteikumi par meža references līmeņu (MRL) noteikšanu un, otrkārt, ir definēts process MRL iekļaušanai Regulas (ES) 2018/841 IV pielikumā 2021.–2025. gada un 2026.–2030. gada periodam.
            
            
               Attiecībā uz pirmo uzskaites periodu (2021.–2025. gads) Regulas (ES) 2018/841 8. panta 3. punktā ir noteikts, ka dalībvalstīm jānosaka savs meža references līmenis un šī informācija līdz 2018. gada 31. decembrim jāiesniedz Komisijai kā daļa no nacionālā mežsaimniecības uzskaites plāna. 
            
            
               Regulas (ES) 2018/841 8. panta 6. punktā noteikts, ka Komisijai jāveic nacionālo mežsaimniecības uzskaites plānu tehniskais novērtējums, lai novērtētu, vai ierosinātie meža references līmeņi atbilst Regulas (ES) 2018/841 8. panta 4. un 5. punktā un 5. panta 1. punktā noteiktajiem principiem un prasībām. Tajā arī noteikts, ka Komisijai ir jāapspriežas ar dalībvalstu ieceltiem ekspertiem, pilsonisko sabiedrību un ieinteresētajām personām. Turklāt saskaņā ar Regulas (ES) 2018/841 18. apsvērumu tehniskajam novērtējumam būtu jābalstās uz labo praksi un pieredzi, kas gūta ekspertu veiktajās izskatīšanās Apvienoto Nāciju Organizācijas Vispārējās konvencijas par klimata pārmaiņām (UNFCCC) satvarā. Par tehniskā novērtējuma rezultātiem 154. sanāksmē, kas notika 2019. gada 20. septembrī, tika informēta Mežsaimniecības pastāvīgā komiteja.
            
            
               Risinot sarunas par Regulu (ES) 2018/841, Komisija Eiropas Parlamentam adresētajā paziņojumā par ekspertu iesaisti apņēmās nodrošināt, ka Regulas (ES) 2018/841 8. panta 6. punkts tiek īstenots pienācīgi, šim nolūkam izveidojot Komisijas ekspertu grupu, kuras uzdevums būtu veikt tehnisko novērtējumu. Komisija norādīja, ka ekspertu grupā vajadzētu būt personām, kuras ieceltas privātpersonas statusā un kuras rīkojas neatkarīgi un sabiedrības interesēs. 
            
            
               Turklāt 8. pantā ir noteikts skaidrs grafiks un aprakstītas citas darbības, kas dalībvalstīm un Komisijai jāveic, pirms meža references līmeņi tiek noteikti ar deleģētu(-iem) aktu(-iem), piemēram, ir jāizdod un jāpublicē tehniskie ieteikumi un jāpārskata ierosinātie references līmeņi. 
            
            
               Regulas 8. panta 8. un 9. punkts pilnvaro Komisiju pieņemt deleģēto(-os) aktu(-us), ar ko groza Regulas (ES) 2018/841 IV pielikumu nolūkā noteikt meža references līmeņus, kas dalībvalstīm jāpiemēro 2021.–2025. gada periodā. Regulas 8. panta 10. punktā noteikts, ka attiecībā uz 2021.–2025. gada periodu Komisijai deleģētais(-ie) akts(-i) ir jāpieņem līdz 2020. gada 31. oktobrim.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               2018. gada 30. oktobrī Komisija izveidoja ekspertu grupu zemes izmantošanas, zemes izmantošanas maiņas un mežsaimniecības jautājumos (LULUCFEG)
                  2
               , kurai uzdots palīdzēt Komisijai veikt 8. panta 6. punktā minēto nacionālo mežsaimniecības uzskaites plānu tehnisko novērtējumu. LULUCFEG sastāvā ir 10 locekļi, kas darbojas privātpersonas statusā, 5 locekļi no pētniecības iestādēm un nevalstiskām organizācijām, 27 locekļi
                  3
                no dalībvalstu kompetentajām iestādēm (katrai maksimāli 2 pārstāvji), 3 locekļi no citām publiskām struktūrām un trešām valstīm un 7 novērotāji. LULUCFEG sastāvs un protokoli ir atrodami Komisijas ekspertu grupu reģistrā
                  4
               .
            
            
               Par šā deleģētā akta projektu ir notikušas četras LULUCFEG sanāksmes un viena rakstiska apspriešanās. 2019. gada 6. februārī LULUCFEG sanāca pirmo reizi un vienojās par darba metodēm. LULUCFEG 2019. gada 1.–12. aprīļa sanāksmes mērķis bija analizēt visus dalībvalstu iesniegtos nacionālos mežsaimniecības uzskaites plānus un novērtēt ierosinātos meža references līmeņus. Ekspertu grupas atzinumi un sanāksmes protokoli ir publiski pieejami
                  5
               . 2019. gada 2. un 3. oktobrī ekspertu grupa tikās atkārtoti, lai apspriestu bieži sastopamas tehniskas problēmas un piedāvātu risinājumus. 2020. gada 26. un 27. maijā LULUCFEG apsprieda Komisijas novērtējumu par pārskatītajiem nacionālajiem mežsaimniecības uzskaites plāniem, arī pārskatītajiem MRL un MRL, kuri nosakāmi deleģētajā aktā. LULUCFEG Komisijas viedokli un veiktās darbības atbalstīja.
            
            
               Visbeidzot, no 2020. gada 22. jūnija līdz 6. jūlijam ar LULUCFEG notika rakstiska apspriešanās par deleģētās regulas projektu.
            
            
               Saskaņā ar labāka regulējuma prasībām Komisija deleģētās regulas projektu publicēja un deva iespēju no 2020. gada 17. augusta līdz 14. septembrim sniegt atsauksmes. Tika saņemti trīsdesmit pieci komentāri no dažādām ieinteresētajām personām, tai skaitā dalībvalstu publiskajām iestādēm, vides un nevalstiskajām organizācijām, akadēmiskajām un pētniecības iestādēm, uzņēmumiem un uzņēmumu apvienībām un ES un trešo valstu iedzīvotājiem. Ieinteresētās personas izcēla skaidro procesu, kādā notiek gatavošanās deleģētās regulas pieņemšanai. Vairākās atbildēs bija apskatīti vispārīgi ZIZIMM regulas aspekti un izteikts viedoklis par to, kā varētu uzlabot rīcībpolitisko satvaru, ņemot vērā mērķi līdz 2050. gadam panākt klimatneitralitāti un klimata pārmaiņu ietekmi uz meža izturētspēju. 
            
            
               3.DELEĢĒTĀ AKTA JURIDISKIE ASPEKTI
            
            
               Ar šo deleģētās regulas projektu groza Regulas (ES) 2018/841 IV pielikumu, pievienojot jaunu C iedaļu. C iedaļu veido tabula, kurā noteikti meža references līmeņi, kas dalībvalstīm jāpiemēro 2021.–2025. gada periodā.
            
            
               KOMISIJAS DELEĢĒTĀ REGULA (ES) …/..
            
            
               (28.10.2020),
            
         
         
            
               ar ko attiecībā uz meža references līmeņiem, kas dalībvalstīm jāpiemēro 2021.–2025. gada periodā, groza Eiropas Parlamenta un Padomes Regulas (ES) 2018/841 IV pielikumu
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2018/841 (2018. gada 30. maijs) par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES
                  6
               , un jo īpaši tās 8. panta 8. punktu,
            
            
               tā kā:
            
            
               (1)Dalībvalstis iesniedza Komisijai nacionālos mežsaimniecības uzskaites plānus, arī ierosinātos meža references līmeņus, kas jāpiemēro 2021.–2025. gada periodā.
            
            
               (2)Saskaņā ar Regulas (ES) 2018/841 8. panta 6. punktu Komisija veica dalībvalstu iesniegto nacionālo mežsaimniecības uzskaites plānu tehnisko novērtējumu, lai novērtētu, cik lielā mērā ierosinātie meža references līmeņi ir noteikti saskaņā ar minētās regulas 8. panta 4. un 5. punktā un 5. panta 1. punktā noteiktajiem principiem un prasībām.
            
            
               (3)Kā prasīts Regulas (ES) 2018/841 8. panta 6. punktā un saskaņā ar saistībām, ko sarunās par minēto regulu Komisija uzņēmās Eiropas Parlamentam adresētajā paziņojumā par ekspertu iesaisti, 2018. gada 30. oktobrī Komisija izveidoja Komisijas ekspertu grupu
                  7
                (“ekspertu grupa”), kurai uzdots palīdzēt Komisijai veikt tehnisko novērtējumu. Ekspertu grupas sastāvā cita starpā bija dalībvalstu iecelti eksperti un privātpersonas statusā ieceltas personas, kas darbojas neatkarīgi un sabiedrības interesēs, pētniecības un nevalstisko organizāciju pārstāvji un ieinteresētās personas. 
            
            
               (4)Balstoties uz ekspertu grupas viedokli un tehnisko novērtējumu, Komisija nolūkā atvieglot ierosināto meža references līmeņu tehnisko pārskatīšanu dalībvalstīm sniedza tehniskus ieteikumus. 2019. gada 18. jūnijā Komisija tehniskos ieteikumus publicēja
                  8
               .
            
            
               (5)Kā prasīts Regulas (ES) 2018/841 8. panta 7. punktā, dalībvalstis, balstoties uz tehnisko novērtējumu un tehniskajiem ieteikumiem, savus nacionālos mežsaimniecības uzskaites plānus un dažos gadījumos arī ierosinātos meža references līmeņus pārskatīja un šo informāciju nosūtīja Komisijai. 2020. gada 25. februārī Komisija ierosinātos un attiecīgā gadījumā pārskatītos meža references līmeņus publicēja. 
            
            
               (6)Ekspertu grupa piekrita, ka meža references līmeņi, kurus Komisija ierosina iekļaut Regulas (ES) 2018/841 IV pielikumā, ir noteikti saskaņā ar Regulas (ES) 2018/841 8. panta 4. un 5. punktā un 5. panta 1. punktā izklāstītajiem principiem un prasībām. 
            
            
               (7)Tāpēc Komisijai būtu jānosaka meža references līmeņi, kas dalībvalstīm jāpiemēro 2021.–2025. gada periodā.
            
            
               (8)Šī regula ir saskaņā ar atzinumu, ko sniegusi Komisijas ekspertu grupa zemes izmantošanas, zemes izmantošanas maiņas un mežsaimniecības jautājumos,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) 2018/841 IV pielikumu groza tā, kā izklāstīts šīs regulas pielikumā.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 28.10.2020
            
            
               
                     Komisijas vārdā –
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 156, 19.6.2018., 1. lpp.
               
               
                  
                     (2)
                  
                        Komisijas ekspertu grupa zemes izmantošanas, zemes izmantošanas maiņas un mežsaimniecības (ZIZIMM) jautājumos (E03638).
               
               
                  
                     (3)
                  
                        Ekspertu grupā līdz izstāšanās dienai darbojās arī Apvienotās Karalistes pārstāvji.
               
               
                  
                     (4)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3638&news=1.
               
               
                  
                     (5)
                  
                        http://ec.europa.eu/transparency/regexpert/index.cfm?do=groupDetail.groupMeeting&meetingId=12931.
               
               
                  
                     (6)
                  
                        OV L 156, 19.6.2018., 1. lpp. 
               
               
                  
                     (7)
                  
                        Komisijas ekspertu grupa zemes izmantošanas, zemes izmantošanas maiņas un mežsaimniecības (ZIZIMM) jautājumos (E03638).
               
               
                  
                     (8)
                  
                        Komisijas dienestu 2019. gada 18. jūnija darba dokuments par nacionālo mežsaimniecības uzskaites plānu novērtējumu (SWD(2019) 213 final).
               
            
      
    ---documentbreak--- 
      
         
         
            
               PIELIKUMS 
            
            
               Regulas (ES) 2018/841 IV pielikumam pievieno šādu C iedaļu:
            
            
               “C. Meža references līmeņi, kas dalībvalstīm jāpiemēro 2021.–2025. gada periodā 
            
            
                     
                        Dalībvalsts
                     
                  
                  
                     
                        Meža references līmenis 2021.–2025. gada periodā tonnās CO2 ekvivalenta gadā 
                     
                  
               
                     
                        Beļģija
                     
                  
                  
                     
                        -1 369 009
                     
                  
               
                     
                        Bulgārija
                     
                  
                  
                     
                        -5 105 986
                     
                  
               
                     
                        Čehija
                     
                  
                  
                     
                        -6 137 189
                     
                  
               
                     
                        Dānija
                     
                  
                  
                     
                        +354 000
                     
                  
               
                     
                        Vācija
                     
                  
                  
                     
                        -34 366 906
                     
                  
               
                     
                        Igaunija
                     
                  
                  
                     
                        -1 750 000
                     
                  
               
                     
                        Īrija
                     
                  
                  
                     
                        +112 670
                     
                  
               
                     
                        Grieķija
                     
                  
                  
                     
                        -2 337 640
                     
                  
               
                     
                        Spānija
                     
                  
                  
                     
                        -32 833 000
                     
                  
               
                     
                        Francija
                     
                  
                  
                     
                        -55 399 290
                     
                  
               
                     
                        Horvātija
                     
                  
                  
                     
                        -4 368 000
                     
                  
               
                     
                        Itālija
                     
                  
                  
                     
                        -19 656 100
                     
                  
               
                     
                        Kipra
                     
                  
                  
                     
                        -155 779
                     
                  
               
                     
                        Latvija
                     
                  
                  
                     
                        -1 709 000
                     
                  
               
                     
                        Lietuva
                     
                  
                  
                     
                        -5 164 640
                     
                  
               
                     
                        Luksemburga
                     
                  
                  
                     
                        -426 000
                     
                  
               
                     
                        Ungārija
                     
                  
                  
                     
                        -48 000
                     
                  
               
                     
                        Malta
                     
                  
                  
                     
                        -38
                     
                  
               
                     
                        Nīderlande
                     
                  
                  
                     
                        -1 531 397
                     
                  
               
                     
                        Austrija
                     
                  
                  
                     
                        -4 533 000
                     
                  
               
                     
                        Polija
                     
                  
                  
                     
                        -28 400 000
                     
                  
               
                     
                        Portugāle
                     
                  
                  
                     
                        -11 165 000
                     
                  
               
                     
                        Rumānija
                     
                  
                  
                     
                        -24 068 200
                     
                  
               
                     
                        Slovēnija
                     
                  
                  
                     
                        -3 270 200
                     
                  
               
                     
                        Slovākija
                     
                  
                  
                     
                        -4 827 630
                     
                  
               
                     
                        Somija
                     
                  
                  
                     
                        -29 386 695
                     
                  
               
                     
                        Zviedrija
                     
                  
                  
                     
                        -38 721 000
                     
                  
               
                     
                        Apvienotā Karaliste
                     
                  
                  
                     
                        -20 701 550
                     
                  
               
               ”